
106 DR.30.09.13 

 
Senaraikan juga jumlah bekalan ubat consumables dan vaksin yang telah dihantar kepada 
hospital dan klinik kesihatan terlibat serta jenis-jenis ubat consumables dan vaksin yang 
mengalami kekurangan.  

Senaraikan syarikat pembekal yang memperoleh tender dan nilai sebut harga 
serta nilai tender mengikut syarikat. Senaraikan jenis-jenis dan jumlah ubat consumables 

dan vaksin tempatan dan diimport dari negara luar. Sekian, terima kasih. 

Tuan Pengerusi [Dato' Haji Ismail bin Haji Mohamed Said]: Ya, terima kasih. 

Yang Berhormat Kapar. Dua minit sahaja Yang Berhormat Bakri. Terima kasih. 

■1900 

 

7.00 mlm. 

Tuan Manivannan a/l Gowindasamy [Kapar]: Terima kasih Tuan Pengerusi. 

Saya mengucapkan ribuan terima kasih kerana memberi saya peluang untuk 
membahaskan peruntukan tambahan sebanyak RM300 juta untuk Kementerian Kesihatan. 
Saya setuju sebagai negara yang maju, selain daripada makanan, pakaian dan tempat 
tinggal, pendidikan dan kesihatan juga amatlah penting. 

Jadi, saya bersetuju dengan peruntukan yang diminta tetapi, adakah ini 
mencerminkan desakan pentadbiran Kerajaan Barisan Nasional untuk menampung 
kekurangan ini atau kegagalan mereka untuk membuat perancangan awal apabila 
membuat pembentangan pada kali pertama. Sebagai contoh, hampir RM6 juta 
diperuntukkan untuk menampung kekurangan bekalan pakaian seragam. 

Sebenarnya, yang ini perlu diselaraskan dan diselenggarakan dalam belanjawan 
awal. Disebabkan ada permintaan tambahan ini, untuk siapa pakaian seragam ini perlu 
dibekalkan? Berapa banyak yang telah diperuntukkan? 

Tuan Pengerusi [Dato' Haji Ismail bin Haji Mohamed Said]: Butiran berapa ini? 

Tuan Manivannan a/l Gowindasamy [Kapar]: Butiran... 

Tuan Pengerusi [Dato' Haji Ismail bin Haji Mohamed Said]: Kita sekarang ini 

B.42 - Kementerian Kesihatan.   

Tuan Manivannan a/l Gowindasamy [Kapar]: Butiran 010100. 

Tuan Pengerusi [Dato' Haji Ismail bin Haji Mohamed Said]: Sila.  

Tuan Manivannan a/l Gowindasamy [Kapar]: Tuan Pengerusi hendak uji saya 
kah? Sempat saya check tadi. So, saya perlu tahu untuk siapa dan berapa banyak ia 
dibekalkan, konsesi kontrak ini diberikan kepada siapa dan sebagainya? Perkara kedua, 
sebelum Tuan Pengerusi tanya, biar saya sebut. Sekarang saya masuk ke Butiran 032200. 

Tuan Pengerusi [Dato' Haji Ismail bin Haji Mohamed Said]: Ya, yang itu yang 

sepatutnya. Sebut dahulu butiran. 

Tuan Manivannan a/l Gowindasamy [Kapar]: Itu pun penting. RM5 juta. RM5 

juta itu. Ini lagi tinggi, yang ini hampir RM295 juta. Tuan Pengerusi, menurut kaji selidik 
kesihatan dan mobiliti nasional pada tahun 2012, kira-kira 2.6 juta penduduk Malaysia 
mengidap diabetes atau kencing manis. Data ini menunjukkan bilangan pesakit diabetes 
dalam negara ini telah meningkat sebanyak 31% dalam lima tahun berbanding dengan 
peningkatan 11.6% pada tahun 2006 bagi setiap orang dewasa Malaysia berumur 18 tahun 
dan ke atas. 

Pada Persidangan Diabetes Kebangsaan Keempat yang diadakan pada 14 Jun 
2013 tahun ini dianggarkan bahawa kira-kira 3.6 juta orang dewasa bakal mengidap 
penyakit diabetes. Selain daripada penyakit diabetes, masyarakat Malaysia juga banyak 
terbelenggu dengan penyakit darah tinggi.  

Menurut Pengerusi Persatuan Hipertensi Malaysia, kajian menunjukkan bahawa 
negara ini telah mencatat seramai 4.8 juta penghidap hipertensi atau tekanan darah tinggi 



Senaraikan juga jumlah bekalan ubat consumables dan vaksin yang telah dihantar kepada hospital dan klinik kesihatan terlibat serta jenis-jenis ubat consumables dan vaksin yang mengalami kekurangan. Senaraikan syarikat pembekal yang memperoleh tender dan nilai sebut harga serta nilai tender mengikut syarikat. Senaraikan jenis-jenis dan jumlah ubat consumables dan vaksin tempatan dan diimport dari negara luar. Sekian, terima kasih. Tuan Pengerusi [Dato' Haji Ismail bin Haji Mohamed Said]: Ya, terima kasih. Yang Berhormat Kapar. Dua minit sahaja Yang Berhormat Bakri. Terima kasih. #1900. 7.00 mlm. Tuan Manivannan a/l Gowindasamy [Kapar]: Terima kasih Tuan Pengerusi. Saya mengucapkan ribuan terima kasih kerana memberi saya peluang untuk membahaskan peruntukan tambahan sebanyak RM300 juta untuk Kementerian Kesihatan. Saya setuju sebagai negara yang maju, selain daripada makanan, pakaian dan tempat tinggal, pendidikan dan kesihatan juga amatlah penting. Jadi, saya bersetuju dengan peruntukan yang diminta tetapi, adakah ini mencerminkan desakan pentadbiran Kerajaan Barisan Nasional untuk menampung kekurangan ini atau kegagalan mereka untuk membuat perancangan awal apabila membuat pembentangan pada kali pertama. Sebagai contoh, hampir RM6 juta diperuntukkan untuk menampung kekurangan bekalan pakaian seragam. Sebenarnya, yang ini perlu diselaraskan dan diselenggarakan dalam belanjawan awal. Disebabkan ada permintaan tambahan ini, untuk siapa pakaian seragam ini perlu dibekalkan? Berapa banyak yang telah diperuntukkan? Tuan Pengerusi [Dato' Haji Ismail bin Haji Mohamed Said]: Butiran berapa ini? Tuan Manivannan a/l Gowindasamy [Kapar]: Butiran... Tuan Pengerusi [Dato' Haji Ismail bin Haji Mohamed Said]: Kita sekarang ini B.42- Kementerian Kesihatan. Tuan Manivannan a/l Gowindasamy [Kapar]: Butiran 010100. Tuan Pengerusi [Dato' Haji Ismail bin Haji Mohamed Said]: Sila. Tuan Manivannan a/l Gowindasamy [Kapar]: Tuan Pengerusi hendak uji saya kah? Sempat saya check tadi. So, saya perlu tahu untuk siapa dan berapa banyak ia dibekalkan, konsesi kontrak ini diberikan kepada siapa dan sebagainya? Perkara kedua, sebelum Tuan Pengerusi tanya, biar saya sebut. Sekarang saya masuk ke Butiran 032200. Tuan Pengerusi [Dato' Haji Ismail bin Haji Mohamed Said]: Ya, yang itu yang sepatutnya. Sebut dahulu butiran. Tuan Manivannan a/l Gowindasamy [Kapar]: Itu pun penting. RM5 juta. RM5 juta itu. Ini lagi tinggi, yang ini hampir RM295 juta. Tuan Pengerusi, menurut kaji selidik kesihatan dan mobiliti nasional pada tahun 2012, kira-kira 2.6 juta penduduk Malaysia mengidap diabetes atau kencing manis. Data ini menunjukkan bilangan pesakit diabetes dalam negara ini telah meningkat sebanyak 31% dalam lima tahun berbanding dengan peningkatan 11.6% pada tahun 2006 bagi setiap orang dewasa Malaysia berumur 18 tahun dan ke atas. Pada Persidangan Diabetes Kebangsaan Keempat yang diadakan pada 14 Jun 2013 tahun ini dianggarkan bahawa kira-kira 3.6 juta orang dewasa bakal mengidap penyakit diabetes. Selain daripada penyakit diabetes, masyarakat Malaysia juga banyak terbelenggu dengan penyakit darah tinggi. Menurut Pengerusi Persatuan Hipertensi Malaysia, kajian menunjukkan bahawa negara ini telah mencatat seramai 4.8 juta penghidap hipertensi atau tekanan darah tinggi.